สาเหตุเกิดจากการโดนมีดบาดแล้วไม่ได้แผลเอาพลาสเตอร์แปะเลยหลังจาก2-3ก็เกิดอาการคัน มีตุ่มใสๆที่นิ้ว
สวัสดีค่ะ ปกติแล้วแผลหลังโดนของมีคมบาดจะเป็นแผลมีรอยเปิด มีเลือดไหลออกมาได้ในช่วงแรก หลังจากนั้นถ้าไม่มีภาวะแทรกซ้อนอะไร เช่นการติดเชื้อ แผลจะค่อยๆสมานกันได้เองภายใน 1-2 อาทิตย์ในกรณีเรื่องการคันและมีตุ่มน้ำใสอาจไม่ได้เกิดจากของมีคมบาดโดยตรงค่ะ อาจเกิดจากผื่นผิวหนังอักเสบ งูสวัด ซึ่งโรคผิวหนังอักเสบเกิดได้จากหลายสาเหตุเช่นอาจจะเป็นสาเหตุจากปัจจัยภายในตัวเอง หรือปัจจัยภายนอกเช่นแพ้สารบางอย่างที่มาสัมผัสหรืออากาศร้อน การให้ได้การวินิจฉัยที่แน่นอนก็อาจจะต้องเห็นรอยโรคถึงจะพอบอกได้ค่ะการดูแลรักษาตัวเองเบื้องต้นก็คือไม่ควรไม่เกาค่ะ เพราะจะทำให้ผื่นยิ่งลาม ถ้าคันมากให้รับประทานยาแก้คัน อย่าใช้สบู่ฟอกบริเวณที่เป็น ให้ใช้น้ำเปล่าล้างเพื่อลดการระคายเคือง ยาที่สามารถทาได้อาจเป็นยาในกลุ่มยาฆ่าเชื้อหรือยาในกลุ่มสเตียรอยด์ ขึ้นกับว่าในบริเวณดังกล่าวยังมีลักษณะของการติดเชื้อหรือไม่หากมีอาการมากขึ้น หรือเริ่มปวดแสบปวดร้อนบริเวณที่เป็นมาก แนะนำให้ไปพบแพทย์ที่รพ.ใกล้บ้านเพื่อให้แพทย์ดูรอยโรคจริงๆจะได้การวินิจฉัยและการรักษาที่ถูกต้องที่สุดค่ะ